CELEX: 32008D0322
Language: el
Date: 2008-04-19 00:00:00
Title: 2008/322/ΕΚ: Απόφαση της Επιτροπής, της 18ης Απριλίου 2008 , για την παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνον αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά [κοινοποιηθείσα υπό τον αριθμό Ε(2008) 1442] (Κείμενο που παρουσιάζει ενδιαφέρον για τον ΕΟΧ)

19.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 109/40
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Απριλίου 2008
   για την παράταση της ισχύος της απόφασης 2006/502/ΕΚ που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνον αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά
   [κοινοποιηθείσα υπό τον αριθμό Ε(2008) 1442]
   (Κείμενο που παρουσιάζει ενδιαφέρον για τον ΕΟΧ)
   (2008/322/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Με την απόφαση 2006/502/ΕΚ της Επιτροπής (2) καλούνται τα κράτη μέλη να λάβουν μέτρα ώστε να εξασφαλίσουν ότι θα διατίθενται στην αγορά μόνον αναπτήρες ασφαλείς για τα παιδιά και να απαγορεύσουν τη διάθεση στην αγορά φαντεζί αναπτήρων.
            
         
               (2)
            
            
               Η απόφαση 2006/502/ΕΚ εκδόθηκε δυνάμει των διατάξεων του άρθρου 13 της οδηγίας 2001/95/ΕΚ, σύμφωνα με το οποίο η ισχύς της απόφασης δεν μπορεί να υπερβαίνει το ένα έτος, μπορεί όμως να ανανεώνεται για πρόσθετες περιόδους που δεν υπερβαίνουν το ένα έτος η καθεμία.
            
         
               (3)
            
            
               Η απόφαση 2006/502/ΕΚ τροποποιήθηκε με την απόφαση 2007/231/ΕΚ, η οποία παρέτεινε για πρώτη φορά την ισχύ της απόφασης για ένα ακόμη έτος έως την 11η Μαΐου 2008.
            
         
               (4)
            
            
               Βάσει της μέχρι σήμερα αποκτηθείσας πείρας και της προόδου που έχει συντελεστεί ως προς την εξεύρεση λύσης για τους κινδύνους που εγκυμονούν οι αναπτήρες για την ασφάλεια των παιδιών, είναι ανάγκη να παραταθεί η ισχύς της απόφασης για δώδεκα μήνες ακόμη.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει της οδηγίας 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 παράγραφος 2 της απόφασης 2006/502/ΕΚ αντικαθίσταται από το ακόλουθο κείμενο: «Η παρούσα απόφαση εφαρμόζεται έως την 11η Μαΐου 2009.».
   Άρθρο 2
   Τα κράτη μέλη λαμβάνουν τα απαραίτητα μέτρα για τη συμμόρφωση με την παρούσα απόφαση έως την 11η Μαΐου 2008 το αργότερο και τα δημοσιεύουν. Ενημερώνουν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Απριλίου 2008.
      
         
            Για την Επιτροπή
         
         Meglena KUNEVA
         
         
            Μέλος της Επιτροπής
         
      
   
   
      (1)  ΕΕ L 11 της 15.1.2002, σ. 4
   
   
      (2)  ΕΕ L 198 της 20.7.2006, σ. 41. Απόφαση όπως τροποποιήθηκε με την απόφαση 2007/231/ΕΚ (ΕΕ L 99 της 14.4.2007, σ. 16).